PolyAgent/wiki_georgian_en_parallel_20231101 huggingface dataset:
ტურილიასი

ტურილიასი — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ლოს-ფილაბრეს-ტაბერნასის კომარკის შემადგენლობაში. ფართობი — 39 კმ². მოსახლეობა — 248 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ტურილიასის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
პიტერ უაიტჰედი (რეჟისორი)

პიტერ უაიტჰედი (რეჟისორი)
პიტერ ლორიმერ უაიტჰედი (დ. 8 იანვარი, 1937, ლივერპული) — ბრიტანელი მწერალი და რეჟისორი-დოკუმენტალისტი.
ძირითადად ცნობილია, როგორც რეჟისორი, რომელმაც 1960-იანი წლების დასასრულის ლონდონისა და ნიუ-იორკის ანდერგრაუნდული კულტურა ასახა. მისი დაფინანსებით ჯგუფმა პინკ ფლოიდმა სტუდიაში ჩაწერა „Interstellar Overdrive“ და „Nick's Boogie“ ფილმისთვის „Tonite Let's All Make Love In London“. მას აგრეთვე ეკუთვნის ცალკე ფილმი პინკ ფლოიდის შესახებ, „London '66 - '67“
აგრეთვე არსებობს დოკუმენტური ფილმი უაიტჰედის შესახებ, „Peter Whitehead and the Sixties“.
რესურსები ინტერნეტში
ოფიციალური საიტი
სქოლიო
დაბადებული 1937
დაბადებული 8 იანვარი
ინგლისელი რეჟისორები
ინგლისელი მწერლები
ჩახირლი (ჯაბრაილის რაიონი)

ჩახირლი (ჯაბრაილის რაიონი)
ჩახირლი — სოფელი აზერბაიჯანში, ზემო ყარაბაღის რეგიონში, ჯაბრაილის რაიონში.
1993 წლიდან ოკუპირებული იყო სომხეთის შეიარაღებული ძალების მიერ. 2020 წლის 3 ოქტომბერს აზერბაიჯანის შეიარაღებულმა ძალებმა სოფელი დაიბრუნეს.
სქოლიო
ჯაბრაილის რაიონის სოფლები
ჰადი

ჰადი — რეჟისორ მარიტინ რიტის 1963 წლის ამერიკული ფილმი
სიუჟეტი
ჰად ბენონი არის შეუბრალებელი ახალგაზრდა, რომელიც აფუჭებს ყველაფერს, რასაც ეხება. ის ყველაფრისადმი მტრულადაა განწყობილი.უგულო ჰადსა და მის მკაცრ და პრინციპულ მამას შორის კონფლიქტია. ჰადით მოხიბლულია მისი ძმისშვილი ლონი, მაგრამ ამლე ისიც შეიტყობს ჰადის უგულობის შესახებ. მიუხედავად ყველაფრისა, ჰადი გამარჯვებული რჩება.
როლებში
პოლ ნიუმენი - ჰად ბენონი
პატრისია ნილი - ალმა ბრაუნი
მელვინ დაგლასი - ჰომერ ბენონი
ბრენდონ დე უაილდი - ლონი ბენონი
უიტ ბისელი - მისტერ ბერისი
კრეჰან დენტონი - ჯესი
ჯილდოები
ოსკარი საუკეთესო მსახიობი ქალისთვის: პატრისია ნილი
ოსკარი საუკეთესო მსახიობი კაცისთვის მეორეხარისხოვან როლში: მელვინ დაგლასი
ოსკარი საუკეთესო ოპერატურისთვის: ჯეიმზ ვონგ ჰოუი
რესურსები ინტერნეტში
1963 წლის ფილმები
ამერიკული ფილმები
ინგლისურენოვანი ფილმები
Paramount Pictures-ის ფილმები
რომანებზე დაფუძნებული ფილმები
შავ-თეთრი ფილმები
დრამატული ფილმები
ტვინ პიქსი

ტვინ პიქსი
„ტვინ პიქსი“ — ამერიკული სატელევიზიო დრამატული სერიალი, შექმნილი მარკ ფროსტისა და დევიდ ლინჩის მიერ. სერიალში მოთხრობილი ფედერალური საგამოძიებო ბიუროს აგენტ დეილ კუპერის (კაილ მაკლაქლენი), რომელიც იძიებს ქალაქ ტვინ პიქსის მკვიდრის, ლორა პალმერის (შერილ ლი) მკვლელობას. სერიალის საცდელი სერია ეთერში გავიდა ABC-ზე, 1990 წლის 18 აპრილს. შვიდი ეპიზოდის შემდეგ სერიალი განახლდა და დაიწყო მეორე სეზონი, რომელიც გაგრძელდა 1991 წლის 10 ივნისისთვის.
ტვინ პიქსი არის გამოგონილი ქალაქი ვაშინგტონის შტატის ტერიტორიაზე. ექსტერიერების გადაღებები მიმდინარეობდა ვაშინგტონის შტატში, სნოკუოლმისა და ნორზ-ბენდში, დამატებითი ექსტერიერები კი გადაიღეს სამხრეთ კალიფორნიაში. ინტერიერული სცენების დიდი ნაწილი გადაიღეს სან-ფერნანდოს ველზე მდებარე საწყობში.
ტვინ პიქსი იქცა 1990 წლის ერთ-ერთ ყველაზე წარმატებულ სატელევიზიო პროექტად, როგორც ამერიკის, ასევე მსოფლიო მასშტაბით. სერიალს მოჰყვა საკულტო წარმატებაც. იგი იქცა პოპულარული კულტურის ნაწილად, რომელიც შემდგომში ხშირად უხსენებიათ სხვა სატელევიზიო გადაცემებში, რეკლამებში, კომიქსებში, ვიდეო თამაშებში, ფილმებსა და სიმღერების ტექსტებში. თუმცა, სერიალის პოპულარობამ ოდნავ იკლო, ამიტომ ABC-მ მოითხოვა მეორე სეზონის შუა ეპიზოდებისთვის ლორას მკვლელის ვინაობის განხილვა. 1992 წელს სერიალს მოჰყვა სრულმეტრაჟიანი ფილმიც, რომელიც წარმოადგენს როგორც სერიალის პროლოგს, აგრეთვე მის დასასრულსაც.
TV Guide-მა პირველი ეპიზოდი შეიყვანა ყველა დროის უდიდესი ეპიზოდების სიის 25-ე ადგილზე. თავად სერიალი 2002 წელს ამავე რესურსის ყველა დროის 50 უდიდესი სატელევიზიო შოუს სიაში 45-ე ადგილს იკავებდა. იგი 2013 წელს შეყვანილი იქნა იმ 60 შოუს შორის, რომელიც ნაადრევად იქნა დახურული. Time-მა ტვინ პიქსი 2007 წელს დაასახელა ყველა დროის უდიდეს სატელევიზიო შოუს შორის.Entertainment Weekly-ის „უახლეს სატელევიზიო კლასიკაში“ სერიალმა 49-ე ადგილი დაიკავა. გასული 25 წლის საუკეთესო საკულტო შოუებში მან მე-12 ადგილი დაიკავა.
2014 წლის 6 ოქტომბერს ცნობილი გახდა, რომ მესამე, ცხრა ეპიზოდისგან შემდგარი სეზონი 2016 წელს გამოვიდოდა.
როლებში
კაილ მაკლაქლენი - დეილ კუპერი
მაიკლ ონტკინი - ჰარი ს. ტრუმენი
მედხენ ამიკი - შელი ჯონსონი
დანა ეშბრუკი - ბობი ბრიგზი
რიჩარდ ბაიმერი - ბენჯამინ ჰორნი
ლარა ფლინ ბოილი - დონა ჰეიუორდი
შერილინ ფენი - ოდრი ჰორნი
უორენ ფროსტი - უილ ჰეიუორდი
პეგი ლიპტონი - ნორმა ჯენინგზი
ჯეიმზ მარშალი - ჯეიმზ ჰარლი
ევერეტ მაკ-გილი - ედ ჰარლი
ჯეკ ნენსი - პიტ მარტელი
ჯოან ჩენი - ჯოსლინ პაკარდი
რეი უაიზი - ლელანდ პალმერი
პაიპერ ლორი - კეტრინ მარტელი
კიმი რობერტსონი - ლუსი მორანი
ერიკ და რე - ლეო ჯონსონი
ჰარი გოუზი - ენდი ბრენანი
მაიკლ ჰორსი - ტომი „შევარდენი“ ჰილი
შერილ ლი - ლორა პალმერი/მადლენ „მედი“ ფერგიუსონი
რას ტემბლინი - ლოურენს ჯეიკობი
კენეთ უელში - უინდომ ერლი
რესურსები ინტერნეტში
სქოლიო
1991 წლის ამერიკული სატელევიზიო სერიალები
1990 წლის ამერიკული სატელევიზიო სერიალები
მისტიკური სატელევიზიო სერიალები
ტვინ პიქსი
დეივიდ ლინჩის ტელესერიალები
ტარასონა

ტარასონა — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ტარასონა-ი-ელ-მონკაიოს კომარკის შემადგენლობაში. ფართობი — 244 კმ². მოსახლეობა — 10 558 კაცი (2020 წ.).
იხილეთ აგრეთვე
სარაგოსის მუნიციპალიტეტები
რესურსები ინტერნეტში
ტარასონის მუნიციპალიტეტის ოფიციალური საიტი
Gran Enciclopedia Aragonesa - ტარასონა
სქოლიო
სარაგოსის მუნიციპალიტეტები
The Night Siren

The Night Siren — ინგლისელი გიტარისტ სტივ ჰეკეტის 25-ე სტუდიური ალბომი. იგი გამოიცა 2017 წლის 25 მარტს, ლეიბლზე Inside Out Music. ალბომში წარმოდგენილია თანამშრომლობა მუსიკოსებთან მსოფლიოს სხვადასხვა ქვეყნიდან.
დისკში შეტანილი მასალის ნაწილი დაწერილი იყო წინა ალბომის, Wolflight-ის შექმნის პერიოდში.
სიმღერების სია
პერსონალი
სტივ ჰეკეტი – ელექტრონული და აკუსტიკური გიტარები, უდი, ჩარანგო, სიტარი, ჰარმონიკა, ჰარმონიკა, ვოკალი
კობი ფარი – ვოკალები სიმღერაში West to East
მირა ავადი – ვოკალები სიმღერაში West to East
ნიკ დ'ვირგილიო – დასარტყმელი საკრავები სიმღერაში Martian Sea
მალიკ მანსუროვი – ტარი სიმღერაში Behind the Smoke
გუნლაუგურ ბრიმი (მითითებული, როგორც გული ბრიმი) – დასარტყმელი საკრავები, კახონი, პერკუსია
როჯერ კინგი – კლავიშებიანები, პროგრამირება (The Gift-ის გარდა)
ბენედიქტ ფენერი – კლავიშებიანები, პროგრამირება (The Gift-ში)
ლესლი-მირიამ ბენეტი – კლავიშებიანები The Gift-ში
ნედ სილვანი – ვოკალები სიმღერაში Inca Terra
ჯო ჰეკეტი – ვოკალები სიმღერაში West to East
გერი ო'ტული – დასარტყმელი საკრავები სიმღერებში Fifty Miles from the North Pole, El Niño და West to East
რობ ტაუნსენდი – ბარიტონული საქსოფონი, სოპრანო საქსოფონი, ფლეიტა, ფლაჟოლეტი, კენა, დუდუკი, ბას-კლარნეტი
ამანდა ლემანი – ვოკალი
კრისტინ ტაუნსენდი – ვიოლინო, ალტი
დიკ დრაივერი – კონტრაბასი
ტროი დონოკლი – ირლანდიური სალამური სიმღერაში In Another Life
ჯონ ჰეკეტი – ფლეიტა სიმღერებში Martian Sea და West to East
ფერენც კოვაჩი – საყვირი სიმღერაში Fifty Miles from the North Pole
სარა კოვაჩი – დიჯერიდუ სიმღერაში Fifty Miles from the North Pole
ჩარტები
რესურსები ინტერნეტში
Inside Out Music – სტივ ჰეკეტი - 'The Night Siren'
სქოლიო
2017 წლის ალბომები
სტივ ჰეკეტის ალბომები
Inside Out Music-ის ალბომები
ვიქტორია რუფო

ვიქტორია რუფო (დ. 31 მაისი, 1962) — მექსიკელი მსახიობი. დაიბადა მეხიკოში. კარიერა 80-იან წლებში დაიწყო, როცა ცნობილმა პროდიუსერმა ერნესტო ალონსომ მიიწვია თავის სერიალში „ლურჯი ცა“, სადაც პილარ ალვარესი განასახიერა. ამ სერიალში მან დასამახსოვრებელი პერსონაჟი შექმნა. 1983 წელს პროდიუსერმა ვალენტინ პისმტეინმა ვიქტორია მთავარ როლში მიიწვია სერიალში „ცეცხლში“, რამაც რუფოს საერთაშორისო აღიარება მოუტანა. 1990 წელს მის კარიერაში გარდატეხა მოხდა, როცა მონაწილეობა მიიღო სერიალში „უბრალოდ მარია“, რომელმაც ის საერთაშორისო დონის მსახიობად აქცია. ამას მოჰყვა გახმაურებული სერიალები „კაპრიჩო“, „მდიდარი ბავშვები და საბრალო მშობლები“, „ყველაფერი ელენასათვის“, რომლებმაც მსახიობის დიდება და აღიარება გაზარდა. 2001 წელს რუფომ ითამაშა სერიალში „მხოლოდ შენ“, სადაც ბრმა კრისტინას როლი განასახიერა. ამ სერიალის შემდეგ რუფო ეკრანიდან გაქრა და 4 წლის შემდეგ კვლავ დაბრუნდა ახალი სერიალით „დედინაცვალი“, რომელმაც მსახიობს დიდი აღიარება მოუტანა საერთაშორისო ასპარეზზე. 2007 წელს მონაწილეობა მიიღო სერიალში „ვიქტორია“, სადაც პარტნიორობას მაურისიო ოჩმანი და ანდრეა ლოპესი უწევდნენ. 2009 ითამაშა სერიალში „სიყვარულის სახელით“. 2010 ითამაშა ასევე ცნობილ სერიალში „დამალული სიმართლე“, ხოლო 2012 წელს ითამაშა სერიალში „ცრემლების გვირგვინი“. 2014 წელს ვიქტორია რუფო ცნობილმა პროდიუსერმა ხოსე ალბერტო კასტრომ მიწვია მის ახალ ნოველაში „ცუდი საყვარელი“ სადაც პარტნირობას არიადნე დიასი და კრისტიან მეიერი უწევენ.
რესურსები ინტერნეტში
ოფიციალური საიტი
Telemundo Website
მექსიკელი მსახიობები
დაბადებული 1962
დაბადებული 31 მაისი
ნოდარ გოგებაშვილი

ნოდარ გოგებაშვილი
ნოდარ ვლადიმერის ძე გოგებაშვილი (დ. 2 აგვისტო, 1930, თბილისი) — ქართველი იმუნოლოგი, მედიცინის მეცნიერებათა დოქტორი (1970), პროფესორი (1984), საქართველოს მეცნიერების დამსახურებული მოღვაწე (1991), საქართველოს მედიცინის მეცნიერებათა აკადემიის წევრი (1994).
ბიოგრაფია
1954 წლს დაამთავრა თბილისის სახელმწიფო სამედიცინო ინსტიტუტი. 1964–1996 წლებში მუშაობდა ტუბერკულოზის სამეცნიერო-კვლევით ინსტიტუტში, რომელსაც ხელმძღვანელობდა წლების განმავლობაში. 1995–2005 წლებში იყო პეტრე შოთაძის სახელობის თბილისის სამედიცინო აკადემიის იმუნოლოგიისა და ალერგოლოგიის კათედრის გამგე. გოგებაშვილის სამეცნიერო ნაშრომები ეძღვნება სხივური დაავადების დროს ბაქტერიოფაგიის კანონზომიერებებს, ტუბერკულოზის თანამედროვე იმუნოლოგიის მექანიზმებს, I ტიპის კოლაგენის მიმართ განვითარებული აუტოიმუნური პროცესის თავისებურებებს სხვადასხვა დაავადებების დროს. 1994 წელს ხელმძღვანელობდა ტუბერკულოზთან ბრძოლის პროგრამის შემუშავებას. გოგებაშვილი 1983 წელს აირჩიეს სსრკ სამედიცინო აკადემიის პრეზიდიუმთან არსებული იმუნოლოგიის სამეცნიერო საბჭოს წევრად, 1984 წელს — მის მიერვე ჩამოყალიბებულ საქართველოს იმუნოლოგთა საზოგადოების პრეზიდენტად. 1997–2006 წლებში იყო ალერგოლოგთა და კლინიკურ იმუნოლოგთა ასოციაციის თავმჯდომარე; 2006 წლიდან არის ამ ასოციაციის საპატიო პრეზიდენტი. გოგებაშვილს მიღებული აქვს სხვადასხვა პროფესიული და სახელმწიფო ჯილდოები, მათ შორის ზაზა ფანასკერტელ-ციციშვილის მედალი (1994), ღირსების ორდენი (1999).
ბიბლიოგრაფია
მაიონიზირებელი გამოსხივების გავლენა ორგანიზმის იმუნო-ბიოლოგიურ რეაქტიულობაზე, თბ., 1963;
Иммунологическая реактивность организма при туберкулёзе, Тб., 1975.
ლიტერატურა
რესურსები ინტერნეტში
ქართველი ექიმები
ქართველი იმუნოლოგები
ნოდარ
თბილისის სახელმწიფო სამედიცინო ინსტიტუტის კურსდამთავრებულები
Anonychomyrma gilberti

Anonychomyrma gilberti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anonychomyrma-ს გვარიდან. მიეკუთვნება Dolichoderinae-ს ქვეოჯახს..
სქოლიო
Anonychomyrma
Luís Gomes

Luís Gomes is a municipality in the state of Rio Grande do Norte in the Northeast region of Brazil.
See also
List of municipalities in Rio Grande do Norte
References
Municipalities in Rio Grande do Norte
ტიხონი (მოსკოვის პატრიარქი)

ტიხონი (მოსკოვის პატრიარქი)
ტიხონი (დ. 1865 – გ. 25 მარტი, 1925) – სრულიად მოსკოვისა და რუსეთის პატრიარქი 1917-1925 წლებში, პირველი პატრიარქი ამ თანამდებობის აღდგენის შემდეგ. ეწინააღმდეგებოდა საქართველოს ეკლესიის ავტოკეფალიას და მართლმადიდებლებს მოუწოდებდა, არ ელოცათ საქართველოს ეკლესიებში, არ მიეღოთ კურთხევა საქართველოს ეკლესიის მღვდლებისგან. 1917-1918 წლებში მოიწვია რუსეთს ადგილობრივი საეკლესიო კრება. მისი გარდაცვალების შემდეგ საბჭოთა კავშირის ხელისუფლებამ რუსეთის ეკლესიას არ მისცა პატრიარქის არჩევის უფლება. შერაცხულია წმინდანად რუსეთის ეკლესიის მიერ.
იხილეთ აგრეთვე
მოსკოვის პატრიარქები
ლიტერატურა
მოსკოვის პატრიარქები
დაბადებული 1865
გარდაცვლილი 1925
გარდაცვლილი 25 მარტი
რუსი წმინდანები
XX საუკუნის ქრისტიანი წმინდანები
მართლმადიდებელი ეკლესიის წმინდანები
House of Krasnushkin

House of Krasnushkin
The House of Krasnushkin is a historical mansion in Taganrog (Petrovskaya St. 37, in old numbering No. 9). It is constructed presumably in 1871.
History and description
The house was built presumably in 1871. The part of 141 quarters from Kommerchesky Lane corner in 1879 belonged to Zachariah Egorovich Krasnushkin (1816—1892), the honorary hereditary citizen of Taganrog. Zakhary Krasnushkin coming from a noble Cossack sort served from the colonel's rank to the general, the army foreman Oblasti Voysk of Donskoy. Having got this manor in the center of Taganrog, Zakhary Krasnushkin built two two-storeyed houses on this site: Petrovsky 7 at the corner and, in the neighborhood, Petrovsky 9 (in old numbering). The forged gate which conducted to the general farmstead divided two houses.
Since 1871 Krasnushkin kept in this house shop from St. Petersburg Manufactory Company. Traded in men's and ladies' shirts, jackets from a shooting, scarfs nasal, simple and batiste, other quick-selling goods. In the same years the shop of the German silver products Gennigera placed on a leasehold basis where German silver vases for pancakes were in special demand was famous; trade A. M. Valera Bielefeld, selling fabrics from pure linen, and manufactory shop of M. S. Beshtavov.
In 1911 in a farmstead of this house, the steam dye-house and a workshop on cleaning of clothes belonging to Danziger were located.
In 1926 a half of the building was occupied by N.K. Boyarov's trade "Buttons and so forth". In 1928 there was a commission shop, here in 1931 – department store. In 1933 in Krasnushkin's House the trading floor of the Torgsin all-union association was open.
On 31 May 2015, on the house within the all-Russian project "Last Address" the sign in memory of the repressed M. M. Bondarenko was established.
Krasnushkin's house represents the two-storeyed brick plastered house executed in style of provincial classicism with a minimum of architectural elements. The first floor initially intended for placement of shops. Had three doors and four windows. The second floor was inhabited, an entrance upward from the yard. On a facade seven rectangular windows.
References
Tourist attractions in Taganrog
Buildings and structures in Taganrog
Lovers in Japan

Lovers in Japan— ბრიტანული როკ-ჯგუფ Coldplay-ს სიმღერა და მეოთხე სინგლი 2008 წლის სტუდიური ალბომიდან Viva La Vida Or Death And All His Friends.
სიმღერის სინგლის ვერსია, "Osaka Sun Mix" ასევე შეტანილია ჯგუფის 2008 წლის EP დისკში Prospekt's March. "ჩვენ მას უფრო უკეთ ვუკრავთ ცოცხლად, ვიდრე ჩანაწერზე. ასე რომ საკონცერტო ვერსიებით შთაგონებულებმა ჩავწერეთ Osaka Sun ვერსია, რომელიც უფრო ცოცხლად ჟღერს”, ახსენა კრისმა განსხვავება ორ ვერსიას შორის შეიმჩნევა დაახლოებით 1:46-ზე, სადაც ჟღერს დამატებითი ვოკალები, ხოლო 2:59-ზე ასევე შეიმჩნევა განსხვავება. ალბომში Viva la Vida ეს სიმღერა უერთდება მეორე კომპოზიციას, "Reign of Love".
სიმღერების სია
Lovers in Japan – 3:57 (ალბომის ვერსია)
Lovers in Japan/Reign of Love – 6:51 (ალბომის ვერსია)
Lovers in Japan (აკუსტიკური ვერსია) – 3:44 (სპეციალური დამატება, მხოლოდ წინასწარ შეკვეთის შემთხვევაში)
Lovers in Japan (Osaka Sun Mix) – 3:58 (შეცვლილი ვერსია, უფრო სწრაფი ტემპით, ასევე შეტანილია დისკში Prospekt's March EP)
პრომო დისკი
Lovers in Japan (Osaka Sun Mix) – 3:57
მუსიკალური ვიდეო
სიმღერის მუსიკალური ვიდეოს რეჟისორია მეტ უაიტკროსი. ვიდეო გადაღებული იქნა ლონდონში და გამოვიდა 2008 წლის 31 ოქტომბრიდან 1 კვირის განმავლობაში უფასოდ ვრცელდებოდა სერვისის iTunes აშშ და კანადის წარმომადგენლობების მეშვეობით.
კლიპის პირველ ნაწილში ჯგუფი უკრავს სხვადასხვა ადგილებში და ეკრანზე წერს ტექსტებს სიმღერიდან. მისამღერის დროს კამერა ტრიალებს, ხოლო დასასრულს ჯგუფზე იყრება ქაღალდის კონფეტი.
ჩარტებში
სქოლიო
რესურსები ინტერნეტში
Coldplay.com
Coldplaying.com
2008 წლის სინგლები
2008 წლის სიმღერები
Coldplay-ს სიმღერები
ჭურჭელაურები

ჭურჭელაურები (ყოფილი აჯაღვა) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, დაბა თიანეთის ტერიტორიულ ორგანოში. მდებარეობს მდინარე ივრის მარჯვენა ნაპირზე, ზღვის დონიდან 1150 მეტრზე. თიანეთიდან დაშორებულია 3 კილომეტრით.
ისტორია
სოფლის ძველი სახელწოდებაა აჯაგვი (აჯაღვა). ახალი სახელწოდება სოფელმა XX საუკუნის 20-იან წლებში აქ მოსახლე ჭურჭელაურთა გვარიდან მიიღო. თავდაპირველად მას აჯაგვის ჭურჭელაურებს ეძახდნენ. XVIII საუკუნის I ნახევრის აღწერაში სოფელს აჯაგვი ჰქვია. იოანე ბატონიშვილი მას თიანეთის სოფელთა სიაში ასახელებს და იქ უკვე სახლობენ ჭურჭელაურები. მთიელთა მიგრაცია სოფელში XVII საუკუნიდან დაიწყო და XX საუკუნეშიც გრძელდებოდა. სოფელი ახლოს იყო თიანეთზე გამავალ სავაჭრო გზასთან, რომელიც ქართლიდან კავკასიის ალბანეთისა და სომხეთისაკენ მიემართებოდა. გვიანდელ შუა საუკუნეებში აჯაგვი ადმინისტრაციულად თიანეთის სამოურავო ერთეულში შედიოდა. XIX საუკუნის I ნახევარში ჭურჭელაურებში დასახლებულან ხევსურებიც.
დემოგრაფია
2014 წლის აღწერის მონაცემებით სოფელში ცხოვრობს 73 ადამიანი.
ლიტერატურა
სქოლიო
თიანეთის მუნიციპალიტეტის სოფლები
წმინდა მიროპია

წმინდა მიროპია — მართლმადიდებელი ეკლესიის წმინდანი, ხსენების დღე არის ძველი სტილით 2 დეკემბერი, ახალი სტილით — 15 დეკემბერი.
წმიდა მიროპია ხშირად ნახულობდა მოციქულ ფილიპეს ასულის, წმინდა ერმიონიას (ხს. 17 სექტემბერს) საძვალეს, მისი ნაწილებიდან გადმომდინარე მირონი მიჰქონდა და სნეულებს კურნავდა. როდესაც დეციუსმა (249-251) ქრისტიანთა დევნა დაიწყო, წმიდანმა დედასთან ერთად კუნძულ ქიოსს მიაშურა სამოღვაწეოდ.
კუნძულის მმართველის ბრძანებით კეთილმსახურ მხედარ ისიდორეს (ხს. 27 მაისს) წამებით ამოჰხადეს სული. წმინდა მიროპიამ მოწამის პატიოსანი ნეშტი ფარულად წაასვენა და მიწას მიაბარა. შემდეგ მმართველთან გამოცხადდა და საჯაროდ აღიარა ქრისტე. ნეტარი სასტიკად აწამეს და საპყრობილეში ჩააგდეს. შუაღამისას საკანი გაბრწყინდა. წმინდა მოწამე ისიდორე ანგელოზების თანხლებით წარდგა ქალწულმოწამის წინაშე. საპყრობილე კეთილსურნელებით აივსო და ნეტარმა მიროპიამ სიხარულით შეჰვედრა სული უფალს (251 წელი). ამ სასწაულის მოწმე წარმართმა ციხის მცველმა მღვდელს მოუთხრო ყოველივე, ნათელ-იღო და ისიც მოწამეობრივად აღესრულა ქრისტესთვის.
ლიტერატურა
„წმიდანთა ცხოვრება“, ტომი IV, თბილისი, 2003 წ.
რესურსები ინტერნეტში
წმიდა მოწამე მიროპია
III საუკუნის ქრისტიანი წმინდანები
გარდაცვლილი 251
Gnamptogenys solomonensis

Gnamptogenys solomonensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
Göytəpə, Ismailli

Göytəpə, Ismailli
Göytəpə (also, Gëytepe) is a village and municipality in the Ismailli Rayon of Azerbaijan. It has a population of 354.
References
Populated places in Ismayilli District
ვინიციის რაიონი (1923-2020)

ვინიციის რაიონი (1923-2020)
ვინიციის რაიონი — გაუქმებული რაიონი უკრაინაში, ვინიციის ოლქში. მისი ფართობი 950 კმ² იყო. 2015 წლის აღწერის მონაცემებით რაიონის მოსახლეობა 79 369 ადამიანს შეადგენდა, ხოლო სიმჭიდროვე 81 კაცს კმ²-ზე. ვინიციის რაიონის ადმინისტრაციული ცენტრი იყო ქალაქი ვინიცია.
2020 წლის ადმინისტრაციულ-ტერიტორიული რეფორმის შედეგად რაიონს შეუერთდა ტივროვის, ლიპოვეცის, ლიტინის, ორატოვის და პოგრებიშჩეს რაიონები, ასევე, ნაწილობრივ ჟმერინკის, ილინცის, კალინოვკის და ნემიროვის რაიონები, რის შედეგადაც ჩამოყალიბდა ვინიციის რაიონი.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
ვინიციის ოლქის რაიონები
ბესერგენევსკაიის წმინდა ალექსის ეკლესია

ბესერგენევსკაიის წმინდა ალექსის ეკლესია — მართლმადიდებლური ეკლესია ოქტომბრის რიონის სოფელ ბესერგენევსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. ეკლესია არის რუსეთის ფედრაციის ადგილობრივი მნიშვნელობის კულტურული მემკვიდრეობის ძეგლი.
ეკლესიის მისამართი: 346497, რუსეთი, როსტოვის ოლქი, ოქტომბრის რაიონი, სოფელი ბესერგენევსკაია, კოოპერატივის ქუჩა № 52.
ისტორია
ალექსი საკვირველთმოქმედის (მოსკოვის მიტროპოლიტის) სახელობის ეკლესია სტანიცა ბესერგენევსკაიაში მოიხსენიება ჯერ კიდევ 1647 წელს. 1797 წელს ძველი ეკლესიის სიძველის გამო ააგეს ახალი, კვლავ ხის ეკლესია სამრეკლოსთან ერთად. ახალი ეკლესია აკურთხეს 1800 წელს ასევე მიტროპოლიტ ალექსის სახელზე. 1810 წელს სტანიცა გადაიტანეს ახალ ადგილზე, ასევე გადაიტანეს ეკლესიაც. 1858 წელს იგი კიდევ ერთხელ გადაიტანეს, ამჯერად ხუტორ კაზაჩაი-კადამოვსკიში.
1882 წელს ხის ეკლესიის ადგილზე ააგეს ქვის ეკლესია. ძველი ეკლესია კიდევ ერთხელ გადაიტანეს ხუტორ იაგოდნიკაში. აკალ ეკლესიას ჰქონდა ორი საკუთხეველი, ერთი მათგანი ნაკურთხი იყო ყაზანის ღვთისმშობლის ხატის, ხოლო მეორე სამი წმინდანის (ბასილი დიდი, იოანე ოქროპირი და გრიგოლ ღვთისმეტყველი) სახელზე.
1920-იან წლებში ეკლესია დახურეს და მასში განათავსეს საქონლის საკვების საწყობი. 1957 წელს სამრეკლოს შიგნით აფეთქდა ყუმბარა, რამაც გამოიწვია ბზარების გაჩენა ეკლესიის კედლებში.
1992 წელს როსტოვის ოლქის ხელისუფლების გადაწყვეტილებით ეკლესია აღიარეს რუსეთის ფედერაციის კულტურული მემკვიდრეობის ძეგლად..
ამჟამად კელსია კვლავინდებურად მოქმედებს.
სქოლიო
როსტოვის ოლქის ეკლესიები
როსტოვის ოლქის ღირსშესანიშნაობები
კატექოლი

კატექოლი, ასევე ცნობილია როგორც პიროკატექოლი ან 1,2-დიჰიდროქსიბენზოლი — ორგანული ნივთიერება ქიმიური ფორმულით C6H4(OH)2. არის ბენზოლდიოლების ორთო იზომერი; უფერო, კრისტალური ნივთიერება, მისი კრისტალები წყალში ხსნადია.
სინთეზი
კატექოლს იღებენ წყალბადის პეროქსიდით ფენოლის ჰიდროქსილაციით
C6H5OH + H2O2 → C6H4(OH)2 + H2O
იხილეთ აგრეთვე
რეზორცინი
ჰიდროქინონი
სქოლიო
ორგანული ნაერთები
მეექვსე ალკინო

მეექვსე ალკინო — სოფელი რუსეთის ფედერაციაში, ბაშკირეთის რესპუბლიკის ბლაგოვარის რაიონში.
2010 წლის მონაცემებით სოფელში ცხოვრობს 61 ადამიანი. რაიონულ ცენტრ იაზიკოვოდან დაშორებულია 61 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 22 კმ-ით.
2002 წლის აღწერის მიხედვით მოსახლეობის უმრავლესობას რუსები (26 %) და თათრები (35%) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვარის რაიონის სოფლები
კანუკუს მთები

კანუკუს მთები — მთების ჯგუფი გაიანაში, ზემო ტაკუტუ-ზემო ესეკიბოს რეგიონში. მთების სახელი ადგილობრივი ვაპიშანას ენაზე „ტყეს“ ნიშნავს. აღმოსავლეთ და დასავლეთ კანუკუს მთებს ერთმანეთისგან მდინარე რუპუნუნი ჰყოფს.
რეგიონის დაბლობ ტყეებში გავრცელებულია გაიანაში ცნობილ ფრინველთა სახეობების 60%. ასევე, აქ ბინადრობს ძუძუმწოვართა 150 სახეობა, რაც გაიანის ძუძუმწოვრების 80%-ია. ძირითად სახეობებს შორისაა ბრაზილიური წავი, სამხრეთამერიკული არწივი და თევზი არაპაიმა.
კანუკუს მთების ველურ ბუნებას საფრთხეს უქმნის ბოლო წლებში მის სიახლოვეს გაყვანილი საგზაო სისტემა, რომელიც გაიანის სანაპირო ზოლს ქვეყნის შიდა ნაწილთან და ბრაზილიასთან აკავშირებს.
რესურსები ინტერნეტში
Kanuku Mountains in Guyana - Guyanesepride.com
სქოლიო
გაიანის ქედები